**Әйгерім Жанатқызы Әбілқадырова** (2 ақпан 1996, Ақмола, Қазақстан) — кәсіби спортшы, фотомодель, актриса, грэпплингтен Қазақстандағы тұңғыш және жалғыз әлем чемпионы (2018). Дзюдодан Азия чемпионы (2011). Қазақстан Республикасының 11 дүркін чемпионы (2008-2018). Бірқатар халықаралық турнирлердің жеңімпазы және жүлдегері.

Өмірбаяны
---------

Әйгерім Әбілқадірова 1996 жылы 2 ақпанда дүниеге келді. Арғын ішінде Қуандық руының Темеш руынан шыққан.

Ол 5 жасында спортпен (дзюдо) айналыса бастады. 2005 жылдан бастап түрлі республикалық турнирлерге қатысып, чемпион және жүлдегер атанды. 2012 жылдан бастап дзюдодан Қазақстан ұлттық құрамасының құрамында Қазақстанды әлемдік аренада көрсете бастады. 2018 жылдан бастап грэпплингтен Қазақстан ұлттық құрамасының мүшесі. Сол 2018 жылы грэпплинг тарихындағы Қазақстаннан шыққан тұңғыш және жалғыз әлем чемпионы атанды. 2018 жылы өзін модель және актриса ретінде байқап көре бастады. Ол «Причуда» піспенанның жарнамасына түсті, қазақстандық «Сезім сыры» көркем фильмінде басты рөлді сомдады, ал 2020 жылы Прагада «Garnier» әлемдік брендіне түсті. 2019 жылы дизайнер Лидия Исмағұлованың сән көрсетілімін ашты, сонымен қатар әртүрлі фотосессияларға, жарнамаларға және музыкалық бейнебаяндарға қатысты.

Әкесі — Әбілқадыров Жанат Сейілбекұлы, анасы — Әбілқадырова Гүлім Қайдарқызы.

Марапаттары мен сыйлықтары
--------------------------

* Қазақстандағы грэпплингтен тұңғыш және жалғыз әлем чемпионы — 09.11.2018 ж. Қазақстан (Нұр-Сұлтан).
* Дзюдодан Азия чемпионы — 2011 ж. Ливан, Бейрут.
* 2008-2018 жж Қазақстан Республикасының 11 дүркін чемпионы.
* Еуропа кубогының қола жүлдегері — 2012 ж. Чехия, Теплисе.
* Еуропа кубогының күміс жүлдегері — 2012 ж. Румыния, Питешти.
* Азия чемпионатының қола жүлдегері – 2012 ж. Қытай, Ханиаң.
* Еуропа кубогының күміс жүлдегері — 2013 ж. Түркия, Анталия.
* Халықаралық турнирдің жеңімпазы — 2013 ж. Испания, Малага.
* Азия чемпионатының күміс жүлдегері — 2013 ж. Тайван, Тайбэй.
* Азия чемпионатының күміс жүлдегері — 2014 ж. Гонконг.
* Халықаралық турнирдің жеңімпазы — 2014 ж. Ресей, Жаңасібір.
* Жастар арасындағы әлем чемпионаты — 5 орын — 2015 ж. БАӘ, Абу-Даби.
* Еуропа кубогының қола жүлдегері — 2016 ж. Мажарстан, Пакш.
* Грепплингтен Азия чемпионы — 2018 ж. Қырғызстан, Бішкек.
* Дзюдодан Азия кубогының чемпионы — 2018 ж. Қазақстан, Ақтау.

Танымалдылығы
-------------

2018 жылы Нұр-Сұлтан (Астана) қаласында Қазақстанда алғаш рет өткен грэпплингтен әлем чемпионатынан кейін Әйгерім грэпплингтен алғашқы және жалғыз әлем чемпионы атанды. Сонымен қатар Әйгерім Instagram желісіндегі өзінің @ab\_aigerimm парақшасында жекпе-жек пен жекпе-жек өнерін кеңінен насихаттайды.

2018 жылы Әйгерім «Қазақстанның 100 жаңа тұлғасы» жобасының мүшесі болды. 2019 жылы Қазақстанның ең сүйкімді дзюдошысы атанды. Сондай-ақ 2019 жылы «Қазақстанның ең әдемі ТОП-10 спортшысының» қатарына енді.

Сілтеме
-------

* Қазақстанның ең сұлу дзюдошысы.(қолжетпейтін сілтеме) Тексерілді, 11 наурыз 2020.
* «Қауіпті»: қазақстандық өзінен төрт есе ауыр дөңгелегі бар трюк көрсетті.(қолжетпейтін сілтеме) Тексерілді, 11 наурыз 2020.
* "С детства мечтала стать «Мисс Казахстан». Чемпионка мира по грэпплингу — о конкурсах красоты и цели выиграть Олимпиаду в дзюдо.(қолжетпейтін сілтеме) Тексерілді, 11 наурыз 2020.
* Быть чемпионкой в мужском спорте и фотомоделью одновременно. Это реально?.(қолжетпейтін сілтеме) Тексерілді, 11 наурыз 2020.
* «То, чем я жила, рухнуло»: Травма поставила крест на спортивной карьере астанчанки, но она не сдалась.(қолжетпейтін сілтеме) Тексерілді, 11 наурыз 2020.
* 
* 
* 
* 
* 
* 
*